John Ikechukwu Okafor, tí gbogbo ènìyàn mọ̀ sí Mr. Ibu, jẹ́ gbajú-gbajà òṣèré sinimá àti aláwàdà ọmọ orílẹ̀-èdè Nàìjíríà. Okafor jẹ́ ọ̀kan lára àwọn òṣèré apanilẹ́rín ilẹ̀ Nàìjíríà tí ó múṣẹ́ rẹ̀ lọ́kùnkúndùn tí ìṣe rẹ̀ sì ma ń kún fún ìwà òmùgọ̀ àti bẹ́ẹ̀ bẹ́ẹ̀ lọ. Okafor jẹ́ ọmọ bíbí Ìpínlẹ̀ Enugu ní ìjọba ìbílẹ̀ Nkanu West . Lẹ́yìn tí ó parí ilé-ẹ̀kó alákọ̀ọ́bẹ̀rẹ̀ ní ọdún 1974, ó lọ ń gbé pẹ̀lú ẹ̀gbọ́n rẹ̀ ní ìlú Sápẹ́lẹ́ ní Ìpínlẹ̀ Delta lẹ́yìn ikú bàbá rẹ̀. Ó ṣe àwọn iṣẹ́ pẹ́pẹ̀pẹ́ láti lè fi tọ́jú ara rẹ̀ àti ẹbí rẹ̀. Ó kọ́ iṣẹ́ irun gígẹ̀, ó kọ́ iṣẹ́ fọ́tò yíyà , ó sì tún ṣiṣẹ́ ní ilé-iṣẹ́ tí wọ́n ti ń ṣe kírétì ẹyin. Ó tẹ̀ siwájú nínú ẹ̀kọ́ rẹ̀ nígbà tí ó wọ ilé-ẹ̀kọ́ ìkọ́ni àwọn olùkọ́ ti Ìpínlẹ̀ Yola lẹ́yìn ẹ̀kọ́ girama. Àmọ́ ó fagilé ètò-ẹ̀kọ́ yí látàrí àìlówó tó.